

**Tööleht “Kas TikTok on parem kui Instagram?”**

Tänases e-tunnis kuuled, mis on sotsiaalmeedia eripärad ja millised ohud võivad sotsiaalmeedia kasutamisega kaasneda. Ühtlasi saad teada, kuidas neid ennetada.

**Kasuta töölehte nii:**

* enne otseülekannet vasta väidetele
* otseülekande ajal küsi esinejalt küsimusi
* pärast otseülekannet täida ankeet oma sotsiaalmeedia kasutamise kohta ja/või loo seoseid tänase teema kohta (ülesanne variant 2)

**ENNE OTSEÜLEKANDE VAATAMIST VASTA VÄIDETELE**

Alt leiad erinevaid väiteid internetis käitumise kohta. Loe need läbi ja märgi ära, kas oled neid tegevusi kunagi teinud või mitte. Ole vastates aus.


| **VÄIDE** | **JAH** | **EI** |
| --- | --- | --- |
| Ma olen saatnud mulle tundmatutele inimestele isiklikku infot nagu aadress, telefoninumber, oma kooli nime, oma pereliikmete nimed, vanemate töökoht jm tundlik teave. |  |  |
| Olen saatnud endast fotosid teistele ilma oma vanemate teadmata või ilma nende nõusolekuta. |  |  |
| Minult on keegi internetis küsinud saata talle endast fotosid, videoid või informatsiooni. |  |  |
| Olen avanud e-kirju mulle tundmatult saatjalt. |  |  |
| Olen klikkinud linkidele, mille päritolu ma ei tea. |  |  |
| Olen öelnud turvalisele täiskasvanule (nt ema, isa, õpetaja, vanavanem), kui näen internetis kohatut või ebamugavat teavet (nt sobimatuid pilte, reklaame, postitusi, vihakõne jms). |  |  |
| Olen jaganud enda salasõnu teistele. |  |  |
| Olen alla laadinud tundmatuid või kahtlaseid faile või installinud midagi arvutisse või nutiseadmesse ilma oma vanemate teadmata. |  |  |
| Olen postitanud inetusi, kuulujuttu ja/või valesid teiste kohta (nt mõnes chatis, e-kirjas, veebilehel, sotsiaalmeedias). |  |  |
| Olen postitanud pilte või videoid teistest inimestest nende teadmata. |  |  |
| Saan aru, et küberkäitumine jätab internetti igaveseks jälje. |  |  |



**OTSEÜLEKANDE AJAL KÜSI KÜSIMUSI**

Et saada vastuseid enda jaoks olulistele küsimustele, saad otseülekande ajal esinejale küsimusi esitada. Selleks ütle oma küsimus õpetajale, kes selle esinejale edastab.

**OTSEÜLEKANDE JÄREL ANALÜÜSI ENDA SOTSIAALMEEDIA KASUTUST**

Täida ankeet oma TikToki ja/või Instagrami kohta.

****

****

**Variant 2**

Mõtle tagasi sellele e-tunnile ning ka kõigele eelnevale infole, mida oled turvalisest käitumisest sotsiaalmeedias kuulnud ning analüüsi oma teadmisi täites järgnev tabel.

| **MEENUTA:** pane kirja tähenduslikud ja olulised sõnad tänasest e-tunnist ja/või turvalise ning viisaka küberkäitumise kohta. | **VÕTA KOKKU:** võta ühe lausega kokku tänase e-tunni sisu ja eesmärk. |
| --- | --- |
| **KÜSI:** pane kirja 1-2 küsimust või kõhklust, mis sul teema kohta veel on. | **SEOSTA:** leia ja sõnasta tänase e-tunni peamised ideed ning seosta need enda igapäevaeluga praegu ja tulevikus. |